钦定古今图书集成/明伦汇编/官常典/第440卷 > 册府元龟 > 《忠》
## 钦定古今图书集成/明伦汇编/官常典/第440卷 > 册府元龟 > 《忠》

夫忠者国之宝民之望而臣下之高行也。是以先王
著移忠之义前史垂尽忠之训出身事主其大者乎！
若乃任以牙爪委以心膂总戎昭之寄当帅臣之重
安危所注社稷是卫固宜休戚之同体赴蹈而毕命
焉三代之后居其任者或临患不忘其国或杀身有
益于君或累及而行明或难至而节见舍生以全义
竭力以舒患，遗风馀烈，焕乎前闻。古人所谓“死而不
朽，久而弥新”者，诚哉是言矣。